
מדינת ישראל

משרד התעשייה מסחר ותעסוקה 
יחידת הסמך לטיפול בעובדים זרים

מחוז ירושלים


‏י"ד   סיון תשס"ז
‏  31    מאי       2007
מס' אכיפה: 0048
הנדון: פרוטוקול ישיבת הצוות המקצועי לבחינת והקמת מערך תרגום מקיף – מיום 28.5.2007

1. בתאריך 28/5/2007 התקיים דיון הצוות המקצועי לבחינת הקמת מערך תרגום מקיף.
2. חברי הצוות שנוכחו:
יו"ר-מר מאיר דוד-משרד התמ"ת
1. עו"ד רחל גרשוני  - משרד המשפטים

2. עו"ד יעל קוטיק – משרד המשפטים
3. עו"ד איריס מעיין – משרד התמ"ת
4. מיכל יוספוף – משרד הפנים 
5. רפ"ק דודי פרץ – מנהלת ההגירה
6. ניסים איפרגן – משרד התמ"ת
השתתפה גם הגב' אמי סער ממוקד סיוע לעובדים זרים.
3. הדיון עסק במיפוי הצמתים בהם ישנו צורך במערך תרגום לפי בנושאים הבאים:

א.רשימת הצמתים בהם ישנו צורך במערך תרגום.

ב. רשימת הצמתים שבהם אין מערך תרגום כלל.

ג. רשימת הליקויים בצמתים בהם יש תרגום.
ד. התעמקות במכרז מול חברת פרוטוקול. 

להלן הפירוט:

צמתים בהם ישנו צורך במערך תרגום:
· בתי הדין למשמורת
· משטרת ישראל – לרבות המשטרה החוקרת ומנהלת ההגירה(חקירות), 
· משרד הפנים- לרבות ממונים על ביקורת גבולות,מפקחים,עובדים בנתב"ג,לשכות מנהל האוכלוסין העורכים שימועים,וממלאי תפקיד במתקני המשמורת.
· משרד התמ"ת – לרבות עו"ד איריס מעיין הממונה על זכויות העו"ז,מפקחי המשרד,נציגי המשרד במתקני המשמורת(שהיום משתמשים בשירותי התרגום  של מתקני המשמורת).
·  הנהלת בתי המשפט.
· משרד הבריאות – לרבות בתי חולים.
· ביטוח לאומי.
ב. צמתים בהם ישנם ליקויים בתרגום:

· בתי הדין למשמורת – יש בעיה שלעיתים המתרגם הוא עובד זר בעיקר בעובדים ממדינות כמו סרילנקה – כאן יכול להיווצר מצב של חוסר דיוק שכן שהעובד הזר אינו דובר עברית כשפת אם ויכול להיות שאינו מבין את השאלות כהלכתן כמו גם ניגוד עניינים בשל רצונו לסייע לאותו עובד זר או לגוף אחרהעשוי להיות קשור לחברות כח אדם. 
ג. צמתים בהן אין כל מערך תרגום:

· משרד הפנים - ממונים על ביקורת הגבולות– יוצר בעיה במהלך  השימוע הראשוני שנערך לעובד,לשכות מנהל האוכלוסין ששם מתבצעים שימועים,עובדי נתב"ג של משרד הפנים,עובדי יחידת האכיפה של משרד הפנים.
· משרד התמ"ת-הממונה על זכויות העו"ז– אמנם היא נעזרת במתנדבים אך לעיתים חוסר היכולת להתקשר גורם לאיבוד של תלונות (כ- 4 תלונות בשבוע).כמו גם מפקחי יחידת האכיפה של משרד התמ"ת בתנאי שטח שם העדר תרגום גורם לכך שלא גובים מעובדים עדויות ולא ניתן לקבל מעובדים מידע.
· בתי חולים (חדרי מיון) – יוצר בעתיות בזיהוי קרבנות סחר כמו גם בטיפול שלהם זוכים עו"ז וחוסר מודעות לגבי זכויותיהם הרפואיות.
· ביטוח לאומי- העדר תרגום פוגם ביכולת זיהוי סחר במקרים של תאונות עבודה,תאונות דרכים, חופשות לידה,אשפוזים.
הצמתים בהם ישנם ליקויים בתרגום:
אף בצמתים שבהם יש תרגום כגון משטרת ישראל ובתי הדין למשמורת מתעוררות הבעיות הבאות:
· זמינות התרגום-לא תמיד מתורגמן בשפה הדרושה זמין בזמן אמת,בבית הדין למשמורת יש נסיון לרכז את הדיונים בשפות השונות כדי להתגבר על בעיה זו ובייחוד במעשיהו,אך עדיין אנו עדים לעתים בשימוש בעובדים זרים בשל בעיה זו.
· לא כל השפות מכוסות ולמשל לשון סרי לנקה.
· יש ניבים שונים בשפות שונות(למשל בסינית ובהודית).
· איכות התרגום-לא תמיד התרגום הוא באיכות נאותה.בנדון יש הבדל בין איכות בתרגום מסמכים לבין איכות בתרגום שפה לא כתובה.
· שימוש במתנדבים ,בעובדים זרים , נציגי חברות כ"א –עלול להביא לתרגום מגמתי ואף לניגוד עניינים.
· לעיתים הדיינים אינם דורשים תרגום משום מתוך נקודת הנחה שהעובדים הזרים דוברים עברית ברמה סבירה,אלא מתברר לאחר מכן שאין זה כך.
· תרגום ללא הבנת הרקע ממנו באים העובדים- לעיתים העובדים עונים כן לשאלה אם הם רוצים לחזור הביתה אלא שבכוונתם לחזור הביתה לתל אביב ולא לארץ המוצא שלהם.
· העדר הבנה בתרבויות העובדים הזרים ,דבר שמשפיע על תשובותיהם.
ד. הסכם עם חברת פרוטוקול למתן שירותי תרגום:

בעקבות עתירה לבג"צ של מוקד לסיוע לעובדים זרים המדינה התחייבה לספק שירותי תרגום לדייני בתי הדין למשמורת.
במאי 2007 זכתה חברת פרוטוקול במכרז.

החברה נותנת שירות תרגום עוקב ותרגום מרחוק עבור משרדי הממשלה. במהלך הדיון הוצגו השאלות הבאות אותם יש לבחון מול חברת פרוטוקול.
· מהם השירותים הניתנים ובאילו שפות?הוסבר בדיון שישנם 5 סלי שירותים הכוללים שפות שונות.
· באילו שפות אין מענה?
· מי הם המתרגמים ומה הכשרתם?
· מה האיכויות של התרגום?האם יש הבדל בין איכות  התרגום של מסמכים לבין איכות התרגום בשפה מדוברת?
· האם ניתן מענה לשפות בעתיות כגון: שפות ממדינות אפריקה, אסיה (נפאל, תאילנד, הודו, סרילנקה )שפות אלו בעיתיות הן מבחינת מיעוט המתמצאים בהן והן בשל ריבוי הניבים, דיאלקטים ותרבויות).
4.שאלות עקרוניות שהועלו בדיון:
· הכשרות? האם צריך לחייב את חברת פרוטוקול להכשיר את המתרגמים בתרבויות של העובדים הזרים כדי להקל על התרגום.
· האם צריך להעמיד לחב' פרוטוקול תנאי למתרגמים קבועים במספר שפות עבור הממונה על זכויות העובדים הזרים
· שימוש במתנדבים / עובדים זרים בשעת הדחק –אם כן,מה הכישורים שיש לדרוש מהן ? מה הכללים?בנדון יש לשקול באלו צמתים יש לעובדים הזרים תמריץ יותר גבוה להביא לכך שהם מובנים. 
· במידה שיתעוררו בעיות תקציב,איפה יש להשקיע יותר מאמץ הן מבחינת שפות והן בעיות מבחינת הצמתים.
5. משימות לדיון הבא:
1. תוצג ההיסטוריה של ההתקשרות עם חברת פרוטוקול – אחריות עו"ד יעל קוטיק.

2. תיאום דיינת מבתי הדין למשמורת – אחריות עו"ד יעל קוטיק.
3. ריכוז הבעיות שהועלו בישיבה בין מנהלת ההגירה לחברת פרוטוקול – אחריות רפ"ק דודי פרץ.
4. הצגת נתונים של הארצות מהם מגיעים עובדים זרים לישראל – אחריות מיכל יוספוף ,אמי סער,רחל גרשוני.
5. גברת אמי סער תרכז צילומים של פרוטוקולים בעייתיים בבתי הדין למשמורת.
לדיון הבא יוזמנו בנוסף לחברי הצוות הנציגים הבאים:

1. נציג ממשרד הבריאות – הגב' נירית פסח.

2. נציגת מסילה – הגב' תמר שוורץ
3. נציג הנהלת בתי המשפט
4. מנכ"ל / נציג חברת פרוטוקול
6.לידיעתכם.

בברכה

מאיר                           דוד
מ.מ ממונה מחוז ירושלים

המשרד: רח' בן יהודה 34 מגדל העיר קומה 13 ירושלים. טל, 02-6229845  פקס, 02-6229869

